CELEX: 62012CN0028
Language: fi
Date: 2012-01-18 00:00:00
Title: Asia C-28/12: Kanne 18.1.2012 — Euroopan komissio v. Euroopan unionin neuvosto

10.3.2012   
            
            
               FI
            
            
               Euroopan unionin virallinen lehti
            
            
               C 73/23
            
         Kanne 18.1.2012 — Euroopan komissio v. Euroopan unionin neuvosto
   (Asia C-28/12)
   2012/C 73/40
   Oikeudenkäyntikieli: englanti
   
      Asianosaiset
   
   
      Kantaja: Euroopan komissio (asiamiehet: G. Valero Jordana, K. Simonsson ja S. Bartelt)
   
      Vastaaja: Euroopan unionin neuvosto
   
      Vaatimukset
   
   
               —
            
            
               On kumottava Amerikan yhdysvaltojen, Euroopan unionin ja sen jäsenvaltioiden, Islannin sekä Norjan kuningaskunnan välisen lentoliikennesopimuksen allekirjoittamisesta unionin puolesta ja sen väliaikaisesta soveltamisesta sekä Amerikan yhdysvaltojen, Euroopan unionin ja sen jäsenvaltioiden, Islannin sekä Norjan kuningaskunnan välisen lentoliikennesopimuksen soveltamista koskevan Euroopan unionin ja sen jäsenvaltioiden, Islannin ja Norjan kuningaskunnan välisen lisäsopimuksen allekirjoittamisesta unionin puolesta ja sen väliaikaisesta soveltamisesta 16.6.2011 annettu neuvoston ja Euroopan unionin jäsenvaltioiden edustajien päätös (2011/708/EU) (1)
               
            
         
               —
            
            
               päätöksen 2011/708/EU vaikutukset on määrättävä pysytettäviksi
            
         
               —
            
            
               neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1)
            
            
               Komissio vaatii tällä kanteella ”lentoliikenteen alalla 16.6.2011 annetun neuvoston ja Euroopan unionin neuvostossa kokoontuneiden jäsenvaltioiden edustajien päätöksen” (päätös 2011/708/EU; jäljempänä ”riidanalainen päätös” tai ”riidanalainen toimenpide”). Päätös koskee Islannin ja Norjan kuningaskunnan liittymisen Yhdysvaltojen, Euroopan unionin ja sen jäsenvaltioiden, väliseen lentoliikennesopimukseen allekirjoittamista ja väliaikaista soveltamista sekä siihen liittyvän lisäsopimuksen allekirjoittamista ja väliaikaista soveltamista.
            
         
               2)
            
            
               Kanne perustuu seuraaviin kolmeen kanneperusteeseen.
            
         
               3)
            
            
               Komissio väittää ensiksi, että neuvosto sovelsi virheellisesti Euroopan unionista tehdyn sopimuksen (SEU) 13 artiklan 2 kohtaa, kun sitä luetaan yhdessä Euroopan unionin toiminnasta tehdyn sopimuksen (SEUT) 218 artiklan 5 kohdan kanssa, koska SEUT 218 artiklan 2 ja 5 kohdasta seuraa, että neuvosto on nimetty toimielimeksi, joka hyväksyy sopimusten allekirjoittamisen tai väliaikaisen soveltamisen. Täten neuvoston olisi pitänyt tehdä päätös yksin eikä neuvostossa kokoontuneiden jäsenvaltioiden kanssa.
            
         
               4)
            
            
               Toisessa kanneperusteessaan komissio väittää, että neuvosto sovelsi virheellisesti SEUT 218 artiklan 8 kohdan ensimmäistä alakohtaa, kun sitä luetaan yhdessä SEUT 100 artiklan 2 kohdan kanssa, jonka mukaan neuvosto ratkaisee asian määräenemmistöllä. Neuvostossa kokoontuneiden jäsenvaltioiden antama päätös ei ole neuvoston päätös vaan jäsenvaltioiden yhteisesti hallitustensa jäseninä tekemä toimenpide, joka ei kuulu niiden toimivaltaan neuvoston jäseninä. Tällainen toimenpide edellyttää luonteensa vuoksi yksimielisyyttä. Tästä seuraa, että näiden kahden päätöksen tekeminen yhtenä päätöksenä ja yksimielisyyden edellyttäminen päätöksen osalta on SEUT 218 artiklan 8 kohdan ensimmäisessä alakohdassa määrätyn määräenemmistösäännön luonteen vastainen.
            
         
               5)
            
            
               Kantajan mukaan neuvosto myös loukkasi perustamissopimuksissa vahvistettuja tavoitteita ja SEU 13 artiklan 2 kohdassa määrättyä lojaalin yhteistyön periaatetta. Neuvoston olisi pitänyt käyttää toimivaltaansa siten, ettei sillä kierretä unionin toimielinjärjestelmää ja SEUT 218 artiklan mukaisia unionin menettelyjä, ja että perustamissopimuksissa vahvistettuja tavoitteita noudatetaan.
            
         
      (1)  EUVL L 283, s. 1.